CELEX: 32020D0669
Language: lt
Date: 2020-05-18 00:00:00
Title: Komisijos įgyvendinimo sprendimas (ES) 2020/669 2020 m. gegužės 18 d. kuriuo, siekiant Inovacijų ir tinklų programų vykdomajai įstaigai pavesti vykdyti Inovacijų fondo veiklą, iš dalies keičiamas Įgyvendinimo sprendimas 2013/801/ES

19.5.2020   
               
               
                  LT
               
               
                  Europos Sąjungos oficialusis leidinys
               
               
                  L 156/20
               
            
         KOMISIJOS ĮGYVENDINIMO SPRENDIMAS (ES) 2020/669
         2020 m. gegužės 18 d.
         kuriuo, siekiant Inovacijų ir tinklų programų vykdomajai įstaigai pavesti vykdyti Inovacijų fondo veiklą, iš dalies keičiamas Įgyvendinimo sprendimas 2013/801/ES
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (1), ypač į jo 3 straipsnio 3 dalį,
         kadangi:
         
                     (1)
                  
                  
                     siekiant remti mažo anglies dioksido kiekio technologijų ir procesų inovacijas ir padėti skatinti statyti / kurti ir eksploatuoti objektus, kuriais siekiama užtikrinti aplinkai saugų CO2 surinkimą ir geologinį saugojimą, taip pat kurti ir naudoti novatoriškas atsinaujinančiųjų išteklių energijos bei energijos kaupimo technologijas, Europos Parlamento ir Tarybos direktyva 2003/87/EB (2) įsteigtas Inovacijų fondas;
                  
               
                     (2)
                  
                  
                     pagal Komisijos deleguotojo reglamento (ES) 2019/856 (3) 16 straipsnio 1 dalį Inovacijų fondo veikla turi būti vykdoma pagal tiesioginio arba netiesioginio valdymo principą. To reglamento 17 straipsnyje teigiama, kad Komisija gali nuspręsti skirti įgyvendinančiąją instituciją vykdyti tam tikras įgyvendinimo užduotis ir, jei vadovaujamasi tiesioginio valdymo principu, tos užduotys turi būti pavedamos vykdomajai įstaigai;
                  
               
                     (3)
                  
                  
                     Komisijos įgyvendinimo sprendimu 2013/801/ES (4) įsteigta Inovacijų ir tinklų programų vykdomoji įstaiga (toliau – Įstaiga) ir jai pavesta valdyti tam tikras su energetikos sritimi susijusias Sąjungos programų, įskaitant Europos infrastruktūros tinklų priemonę ir programą „Horizontas 2020“, dalis;
                  
               
                     (4)
                  
                  
                     pagal Reglamento (EB) Nr. 58/2003 3 straipsnį atlikus sąnaudų ir naudos analizę paaiškėjo, kad pavedus tam tikras Inovacijų fondo veiklos dalis valdyti Įstaigai būtų prisidėta prie efektyvesnio Inovacijų fondo tikslų įgyvendinimo. Patikėjus Įstaigai įgyvendinti tam tikras Inovacijų fondo veiklos dalis, 2020–2030 m. laikotarpiu išlaidų būtų patirta maždaug 30,5 mln. EUR mažiau nei šią veiklą valdant Komisijos viduje, Inovacijų fondas būtų valdomas efektyviau ir lanksčiau, būtų užtikrintos tvirtos sąsajos tarp Inovacijų fondo veiklos ir kitų Įstaigos valdomų Sąjungos programų, veikla būtų vykdoma arčiau naudos gavėjų ir padidėtų Sąjungos finansavimo matomumas;
                  
               
                     (5)
                  
                  
                     todėl tikslinga pavesti Įstaigai valdyti ir įgyvendinti tam tikras Inovacijų fondo veiklos dalis;
                  
               
                     (6)
                  
                  
                     todėl Įgyvendinimo sprendimas 2013/801/ES turėtų būti atitinkamai iš dalies pakeistas;
                  
               
                     (7)
                  
                  
                     šiame sprendime nustatytos priemonės atitinka Vykdomųjų įstaigų komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo 2013/801/ES dalinis pakeitimas
            Įgyvendinimo sprendimo 2013/801/ES 3 straipsnio 1 dalis pakeičiama taip:
            
               
                  „1.   Įstaigai pavedama įgyvendinti tam tikras dalis šių Sąjungos programų:
                  
                              a)
                           
                           
                              Europos infrastruktūros tinklų priemonės;
                           
                        
                              b)
                           
                           
                              programos „Horizontas 2020“ specialiosios programos III dalies „Visuomenės uždaviniai“;
                           
                        
                              c)
                           
                           
                              Inovacijų fondo, įsteigto Europos Parlamento ir Tarybos direktyvos 2003/87/EB ( (*1) 10a straipsnio 8 dalimi, veiklos.
                           
                        
            
         
         
            2 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2020 m. gegužės 18 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 11, 2003 1 16, p. 1.
         
            (2)  2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Sąjungoje ir iš dalies keičianti Tarybos direktyvą 96/61/EB (OL L 275, 2003 10 25, p. 32).
         
            (3)  2019 m. vasario 26 d. Komisijos deleguotasis reglamentas (ES) 2019/856, kuriuo papildomos Europos Parlamento ir Tarybos direktyvos 2003/87/EB nuostatos dėl Inovacijų fondo veiklos (OL L 140, 2019 5 28, p. 6).
         
            (4)  2013 m. gruodžio 23 d. Komisijos įgyvendinimo sprendimas 2013/801/ES, kuriuo įsteigiama Inovacijų ir tinklų programų vykdomoji įstaiga ir panaikinamas Sprendimas 2007/60/EB su pakeitimais, padarytais Sprendimu 2008/593/EB (OL L 352, 2013 12 24, p. 65).